Esitysgrafiikan+ohjeita

Uusi dia -valintaikkunassa on valittava dian rakenne. Diarakenne sisältää valmiit paikat mm. otsikoille, teksteille, kuville, taulukoille ja kaavioille. Lisää rakenteita saa napsauttamalla vierityspalkin nuolipainiketta alas tai ylös. Valitse diaan sopiva rakenne. Hyväksy valintasi **OK** -painikkeella.
 * Dian rakenteen valinta**
 * Vie hiiren kohdistin valittavan rakennekuvakkeen päälle ja napauta hiirellä**, jolloin valitun rakenteen ympärille tulee sininen neliö.


 * DIAN RAKENTEEN MUUTTAMINEN**

Dian rakenteen voi muuttaa dianäkymässä **Muotoile**-valikon kohdasta **Dian rakenne**, jolloin avautuu Dian rakenne -ikkuna. Valitse avautuneesta ikkunasta haluamasi dian rakenne. Mikäli olet poistanut dian rakenteesta paikkamerkkejä tai muuttanut rakennetta ja haluat ne takaisin, napsauta Palauta-painiketta.


 * Dian rakenteena Otsikko**

Valitse Uusi dia -ikkunassa dian rakenteeksi Otsikkodia. Napsauta otsikon paikkamerkkiä ja kirjoita otsikko. Sivulle voi lisätä myös kuvan vaikka sivulla ei ole kuvan paikkamerkkiä. Lisää kuva valikkorivin komennolla Lisää Kuva ClipArt tai Tiedostosta.

Voit lisätä dian perustyylissä kuvia ja tekstiä tekstikehyksen avulla, piirroskuvioita tai muuttaa värejä ja käsitellä taustaa siten että ne toistuvat samanlaisina kaikilla esityksen sivuilla. Valitse valikkorivin komento Näytä Perustyyli Dian perustyyli.

Valitse Uusi dia -ikkunassa dian rakenteeksi Kuva ja teksti.
 * Dian rakenteena Kuva ja teksti**


 * Kuvan lisääminen Diaan**

Valitse Lisää-valikosta Kuva-kohdan alta komento **Clipart...**. Voit myös piirtää itse kuvat piirtotyökaluilla tai tuoda muualle tallennettuja kuvia komennolla **Tiedostosta...**.

Valmiissa ClipArt-diapohjassa on toisella puolella sivua paikka kuvalle, jossa ClipArt-valikon saa esille kaksoisnapsauttamalla kuvaa.



Esille tulee valintaikkuna, jossa näet ClipArt-kuvat pienoiskoossa.

Kuvia on paljon, joten voit myös etsiä tiettyyn aihepiiriin kuuluuvaa kuvaa syöttämällä hakusanan Etsi teksti -kenttään ja napsauttamalla Siirry-painiketta. Voit myös rajata hakua karsimalla kokoelmia Etsintäkohde-valikosta ja tiedostotyyppejä Haluttu tulos -valikosta. Valitse kuva napsauttamalla sitä hiiren vasemmanpuoleisella painikkeella, jolloin sen ympärille tulee kehys. Kaksoisnapsauta kuvaa tai raahaa se diaan pitämällä hiiren vasenta painiketta pohjassa. Kuva-työkalurivi tulee näkyviin.


 * Kuvan siirtäminen**

Kohdista hiirellä kuvan päällä siten, että kohdistin muuttuu nelipäiseksi nuoleksi. Paina hiiren vasen näppäin alas ja pidä näppäin alhaalla. Siirrä kuvaa vetämällä hiirtä. Vapauta hiiri kun olet sijoittanut kuvan haluttuun kohtaan.

Kuvan kokoa voit muuttaa kun viet hiiren osoittimen koonmuuttokahvan päälle, osoitin muuttuu kaksipäiseksi nuoleksi. Pidä hiiren vasen näppäin alhaalla ja vedä hiirtä kuvasta ulospäin jolloin kuva suurenee. Kuva pienenee kun vedät hiirtä kuvan keskikohtaa päin. Kun napsautat näyttöä koonmuuttokahvojen ulkopuolella ne häviävät näkyvistä kuten myös Kuva-työkalurivi katoaa.
 * Kuvan koon muuttaminen**


 * Kuvien tai objektien keskinäinen järjestys**

Kun piirrät PowerPointilla tai haet diaan ClipArt kuvia, ensimmäisenä näytölle haettu kuva sijaitsee alimmaisena. Valitse päällimmäinen kuva tai kuvio napsauttamalla sitä hiirellä jolloin kuva aktivoituu. Muuta järjestystä **Piirrä/Järjestys –piirtotyökalurivin komennoilla**. Komennot Tuo eteen tai Vie taakse siirtävät valitun objektin tai kuvan pinossa etummaiseksi tai taaimmaiseksi. Komennot Siirrä eteenpäin ja Siirrä taaksepäin siirtävät objektia pinossa yhden tason kerrallaan.


 * Tekstin kirjoittaminen diaan**

Diassa, jossa on valmis paikkamerkki tekstille pääset kirjoittamaan tekstiä kun napsautat hiirellä dian Lisää tekstiä– tai Lisää otsikko -paikkamerkkiä. Mikäli diassa ei ole tekstin paikkamerkkiä tai haluat tekstiä johon muuhun kohtaan kuin merkittyyn on teksti lisättävä Piirtotyökalurivin Tekstikehyspainikkeella.


 * Tekstin muotoileminen**

Valitse (aktivoi) tekstikehykseen kirjoitettu teksti napsauttamalla hiirtä kehyksen päällä jolloin kaikki kehyksessä olevat tekstit aktivoituvat (kehys muuttuu pistekuvioksi).
 * Koko tekstikehyksen tekstin valinta**


 * Sanan tai alueen valinta**

Jos muotoilet vain sanaa tai tiettyä tekstialuetta, aktivoi se maalaamalla. Vie hiiren kohdistin valittavan sanan tai alueen alkuun/loppuun, pidä hiiren vasen painike alhaalla ja vedä hiirtä haluttuun suuntaan. Vapauta painike. Valitse muotoilu.
 * Tekstinkehyksen tekstin muotoilu fontti, fonttikoko, lihavointi, kursivointi, alleviivaus, varjostus**

Valitse tekstikehyksen koko teksti tai tietty alue, jonka haluat muotoilla. Napsauta hiirellä Fontti- tai Fonttikoko-nuolipainiketta. Valitse hiirtä napsauttamalla haluttu fontti tai fonttikoko. Napsauta haluttua muotoilu painiketta lihavointia, kursivointia, alleviivausta tai varjostusta. Fontin väri voidaan vaihtaa Piirto–työkalurivin Fontin väri -painikkeella.

Aktivoi koko tekstikehyksen teksti napsauttamalla kehyksen reunaviivan päällä tai valitse maalaamalla haluttu alue.
 * Tekstikehyksen tekstin kappale-/rivivälin muuttaminen**

Napsauta työkalurivin painiketta Suurenna kappaleväli- tai Pienennä kappaleväli -työkalua jolloin riviväli/kappaleväli suurenee tai pienenee valintasi mukaan. Yksittäisen rivin voi pienentää/suurentaa viemällä kohdistimen ko. riville ja napsauta Suurenna tai Pienennä kappaleväli -työkalua. Valikkorivin komennolla Muotoile Riviväli voi muuttaa myös kappale ja riviväliä. Muuta avautuneessa Riviväli-ikkunassa Rivivälin arvo ja Kappaleen määritykset. Hyväksy OK-painikkeella.


 * Luettelomerkkien lisääminen/poistaminen tekstikehyksessä**

Luettelomerkin poistaminen tai lisääminen yhdeltä riviltä: Napsauta kohdistin riville, jolta haluat poistaa tai lisätä luettelomerkin. Napsauta Luettelomerkit-työkalua. Kaikki tekstikehyksen luettelomerkit: Aktivoi kehyksen teksti napsauttamalla hiirellä kehyksen päällä ja napsauta Luettelomerkit-työkalua.

Valitun alueen luettelomerkkien: Valitse haluttu alue maalaamalla. Vie hiiren kohdistin valittavan alueen alkuun/loppuun ja paina hiiren vasen painike alas ja vedä hiirtä valitun alueen loppuun/alkuun. Vapauta hiiren vasen painike. (Valittu alue on mustana.) Napsauta Luettelomerkit-työkalua.


 * Tekstin tasaaminen tekstikehyksessä**

Valitse koko kehyksen teksti napsauttamalla hiirtä tekstikehyksen päällä (kehys muuttuu piste kuvioksi). Valitse alue maalaamalla eli vie hiiren kohdistin valittavan alueen alkuun/loppuun ja paina hiiren vasen painike alhaalle ja vedä hiirtä valitun alueen loppuun/alkuun. Vapauta hiiren vasen painike (valittu alue on mustana). Valitse muotoilutyökaluriviltä sopiva Tasaus-painike.

Tasaa valitun tai koko kehyksen tekstin, numerot ja tekstin sisällä olevat objektit vasemmalle ja jättää oikean reunan tasaamattomaksi.
 * Tasaa vasemmat reunat**

Keskittää valitun tai koko kehyksen tekstin, numerot ja tekstin sisällä olevat objektit.
 * Keskitä**

Tasaa valitun tai koko kehyksen tekstin, numerot ja tekstin sisällä olevat objektit oikealle ja jättää vasemman reunan tasaamattomaksi.
 * Tasaa oikealle**


 * Tekstikehyksen lisääminen diaan**

Vaikka diarakenteissa on teksteille oma paikkamerkkinsä (katkoviivan rajaama alue), voit lisätä tekstikehyksiä mihin tahansa sivun kohtaan. Valitse Piirto–työkaluriviltä Tekstikehys-painike. Napsauta näyttöä kohdassa, johon haluat kirjoittaa. Näet rasteroidun valintakehyksen, jonka sisällä on pystysuora tekstikohdistin. Kun alat kirjoittaa, teksti sijoittuu kehykseen.

Valitse valikkorivin komento **Muotoile Tausta**. Napsauta **nuolipainiketta** ja valitse väri perusväreitä napsauttamalla sitä. Jos haluat lisää värejä, napsauta **Lisää värejä** -painiketta. Avautuneessa Värit-ikkunassa on kaksi välilehteä Standardi ja Mukautetut. Standardi-välilehdellä voit valita värin **napsauttamalla haluttua väriä**, jolloin valitun värin ympärille tulee valkoinen reunaviiva. Hyväksy valintasi komennolla **OK**–painikkeella. Vahvista lopuksi valintasi:
 * DIAN TAUSTAVÄRI**
 * Taustaväri**
 * Käytä kaikissa**, jolloin kaikkiin tämän esityksen jo valmiisiin ja uusiin diohin tulee samanlainen tausta tai
 * Käytä**-valinta muuttaa vain aktiivisen dian taustan.
 * Täytön tehosteet** valinta avaa uuden ikkunan, jossa eri välilehdillä voi valita lisää taustan tehosteita.


 * Taustakuva**

Kuva-välilehdellä voit hakea taustakuvia esim. cd-rommilta, levykkeeltä tai muun kuvatiedoston. Valitse välilehti **Kuva**. Napsauta painiketta **Valitse Kuva**. Avautuneessa Valitse kuva -ikkunassa on valittava se asema ja kansio, jossa kuva tiedosto on. Hyväksy seuraavassa ikkunassa **OK** ja lopuksi joko **Käytä**- tai **Käytä Kaikissa** -painikkeella.
 * Napsauta Kohde** valintaruudun nuolipainiketta, kohdista asemaa ja napsauta hiirellä. Valitse kuva tiedosto **napsauta hiirellä** sitä ja hyväksy **OK**-painikkeella.

Valitse valikkorivin komento **Muotoile Tausta** ja napsauta nuolipainiketta ja valitse komento **Automaattinen**. Tai valitse taustan väriksi valkoinen. Hyväksy komennolla Käytä tai **Käytä kaikissa**.
 * TAUSTAN PALAUTUS**


 * Esityksen aloittaminen ohjelman käynnistyksen yhteydessä**

Ohjelman käynnistyksen jälkeen avautuneessa PowerPoint-valintaikkunassa on valittava luodaanko uusi esitys vai avataanko jo aiemmin tehty esitys. Valitse **Luo uusi esitys...**. Esiin tulevassa **Uusi esitys** -valikossa voit määritellä, millä tavalla esityksen pohja rakennetaan. Vaihtoehtoja on siis useita ja malleja esityksen pohjaksi voit hakea myös internetin kautta.


 * Tyhjä esitys**
 * Tyhjä esitys** -valinta avaa **Dian rakenne** -valikon, josta voit valita diakohtaiset teksti- ja sisältörakenteet dioille. Voit valita haluamasi rakenteen napsauttamalla hiiren vasemmanpuoleista painiketta sen päällä.


 * Suunnittelumallit**
 * Käyttäen suunnittelumallia** -valinta avaa valikon josta voit valita dioillesi valmiiksi rakennetun graafisen pohjan. Voit valita haluamasi suunnittelumallin napsauttamalla hiiren vasemmanpuoleista painiketta sen päällä.


 * Ohjattu sisällön luominen**
 * Ohjattu sisällön luominen** tuo esiin ikkunan, jossa käydään kohta kohdalta esityksen rakentaminen lävitse. Napsauta aluksi **seuraava**-painiketta hiiren vasemmanpuoleisella painikkeella.

Seuraavassa vaiheessa valitaan **esityksen laji**. Tarjolla on eri kategorioita joita voit selata painikkeiden avulla. Valitse esityksellesi sopiva laji ja napsauta Seuraava-painiketta hiiren vasemmanpuoleisella painikkeella.

Seuraavassa vaiheessa valitaan esitykselle **esitystapa**. Valitse haluamasi esitystapa ja napsauta Seuraava-painiketta hiiren vasemmanpuoleisella painikkeella.



Seuraavassa vaiheessa määritellään **esityksen aihe** (eli otsikko) ja haluttaessa myös jokaisessa diassa toistuva alatunniste, päivityspäivämäärä sekä dian numero.

Viimeinen vaihe kertoo vain että valitsemalla Valmis Ohjattu sisällön luominen on suoritettu ja pääset katsomaan asiakirjaa. Mikäli tässä vaiheessa vielä haluat muuttaa aikaisemmin tekemiäsi valintoja, voit selata vaiheet peruutusjärjestyksessä läpi napsauttelemalla Edellinen-painiketta. Napsauta lopuksi Valmis-painiketta.

Valitse **Automaattiset muodot/Viivat/Vapaa piirto** –työkalu napsauttamalla kuvassa näkyvää kuvaketta. Kohdistin muuttuu kynän kuvaksi. Piirrä hiirellä kuten piirtäisit kynällä pitämällä hiiren vasenta painiketta pohjassa. Piirtäminen loppuu kun vapautat hiiren painikkeen.
 * Vapaa piirto**

Valitse käyrä tai vapaapiirtoviiva napsauttamalla sitä hiirellä. Anna Piirto–työkalurivin Piirrä–valikosta käsky Muokkaa pisteitä. Näet käyrän lakipisteet. Voit vetää lakipisteestä hiirellä, jolloin käyrän muoto muuttuu. Kun haluat poistaa ylimääräisen pisteen, napsauta pistettä Ctrl–näppäin alhaalla. Voit lisätä pisteen kun napsautat käyrää Ctrl–näppäin alhaalla (ei pisteen kohdalla).
 * Viivakuvion muokkaus**

Näytöllä pitää olla useampia kuin yksi objekti tai kuva, jotta voit toteuttaa seuraavan toiminnon. Piirrä lisää objekteja tai hae ClipArt-valmiskuvia. Valitse ryhmiteltävät objektit: pidä näppäimistön vaihto- eli Shift–näppäintä alhaalla ja napsauta kutakin valittavaa objektia hiiren vasemmalla painikkeella. Voit valita myös kehystämällä eli lassoamalla: rajaa objektit vetämällä hiirtä vasen painike alhaalla valittujen objektien yli. Jokainen valittava objekti tai kuva merkitään omilla koonmuuttokahvoillaan. Anna **Piirto–työkaluriviltä** käsky **Piirrä/Ryhmittele**. Ryhmittelyn jälkeen koonmuuttokahvoja näkyy vain kahdeksan, kuten yksittäisellä objektillakin. Ne häviävät, kun napsautat näyttöä jossakin muualla kuin valittuna olevan ryhmän päällä. Valmis ryhmä käyttäytyy kuten yksi objekti. Voit muotoilla koko ryhmän kerralla. Voit siirtää sitä, muuttaa kokoa, muuttaa viivan tyyliä ja väriä, lisätä täyttövärin, varjostuksen jne. Kun ryhmä on valittuna ja annat käskyn **Piirrä/Pura ryhmittely**, objektiryhmä puretaan.
 * Ryhmittely**


 * Objektin kiertäminen ja kääntäminen**

Objektia/objektiryhmää/ClipArt-kuvaa voi kiertää tai kääntää pysty- tai vaakasuunnassa. Valitse objekti hiirtä napsauttamalla. Valitse piirtotyökalurivin komentopainike **Piirrä** ja valitse avautuneesta valikkoruudusta **Kierrä tai Käännä**. Lopuksi oikeanpuoleisesta valikkoruudusta haluttu toiminto. Tässä on valittu Kierrä vapaasti.

Kierrettävän objektin/objektien ympärillä näkyy vihreä pallo joka kulmassa. Ota hiirellä kiinni pallosta jolloin kohdistimen muoto muuttuu kiertonuoleksi. Paina hiiren vasen painike alas ja liikuta hiirtä kiertäen.

Katkoviivana kuvassa näkyvät ääriviivat osoittavat objektin uutta asentoa.

Kun napsautat hiirtä objektin ulkopuolella, pallot häviävät ja objekti jää edelleen valituksi.

Vapauta kiertovalintakomento napsauttamalla osoitinta kerran hiiren vasemmanpuoleisella painikkeella alueen tai asiakirjan ulkopuolella.


 * Dian rakenteena Taulukko**

Valitse Dian rakenne -ikkunassa diarakenteeksi Taulukko ja otsikko

ja napsauta **OK**–painiketta.

Kirjoita dian otsikko. Kaksoisnapsauta dian keskellä olevaa taulukon paikkamerkkiä. Kirjoita avautuneessa Lisää taulukko -ikkunassa sarakkeiden ja rivien lukumäärä ja napsauta hiirellä **OK**–painiketta. Kirjoita taulukkoon haluamasi tiedot. Siirry solusta toiseen sarkainnäppäimellä tai napsauttamalla hiirellä solua, johon aiot kirjoittaa. Taulukon tekstiä ja soluja voit muotoilla muotoilutyökalurivin työkaluilla. Valitse solut aktivoimalla ne eli maalamalla. Valitse muotoilu fontti, fonttikoko, lihavointi, fontin värin, reunaviivat jne., napsauttamalla ko. muotoilutyökalurivin painiketta. Voit muokata taulukkoa valikkorivin komennolla Taulukko. Kun lopetat taulukkoon kirjoittamisen tai muotoilun napsauta hiirellä diaa taulukon ulkopuolella. Kun haluat palata taulukon päivitykseen kaksoisnapsauta taulukon päällä.


 * Dian rakenteena Organisaatiokaavio**

Valitse Dian rakenne -ikkunassa diarakenteeksi Organisaatiokaavio ja napsauta hiirellä **OK**-painiketta. Kirjoita dian otsikko. Kaksoisnapsauta hiirellä organisaatiokaavion paikkamerkkiä, jolloin Kaaviokuvavalikoima-ikkuna avautuu. Valitse kaaviokuvavalikoimasta Organisaatiokaavio ja hyväksy se OK-painiketta napsauttamalla.

Napsauta hiirellä diassa näkyviä ruutuja ja kirjoita niihin tekstit. Seuraavalle riville pääset napsauttamalla hiirellä Enter–painiketta.

Napsauta ensin organisaatiokaaviossa sitä ruutua, johon haluat liittää uuden ruudun. Valitse tämän jälkeen Organisaatiokaavio-palkin Lisää muoto -valikosta haluamasi hierarkiamuoto napsauttamalla sitä.
 * Ruudun luominen**

Ruudun luomisen jälkeen edellinen hierarkiamuoto jää voimaan, joten voit lisätä valitsemaasi organisaatioruutuun samankaltaisia ruutuja napsauttelemalla Lisää muoto -painiketta niin monta kertaa kuin haluat.
 * Useiden samantyyppisten ruutujen luominen**

Aktivoi poistettava ruutu napsauttamalla sitä hiirellä ja paina näppäimistön Delete-näppäintä.
 * Ruudun poistaminen**

Kaavion ulkonäköä voidaan muuttaa napsauttamalla Organisaatiokaavio-palkin Automaattinen muotoilu-toimintoa. Esille aukeavassa ikkunassa voidaan valita tyylivalikoimasta erilaisia vaihtoehtoja. Napsauta lopuksi OK-painiketta. Kaavion ruutujen tekstejä voidaan muotoilla kuten mitä tahansa tekstiä. Valitse teksti, ruutu tai useita ruutuja (useita ruutuja voit valita pitämällä näppäimistön shift-vaihtonäppäintä alhaalla ja napsauttelemalla eri ruutujen päällä). Voit myös vetää valintakehyksen ruutujen ympärille (eli lassota ruudut). Suorita tämän jälkeen haluamasi muotoilu. Työn nopeuttamiseksi kannattaa valita kaikki tekstit tai ruudut organisaatiokaaviossa ja sitten vasta muotoilu.
 * Kaavion muotoilu**


 * Dian rakenteena Kaavio**

Valitse Dian rakenne -ikkunassa diarakenteeksi Kaavio ja teksti. Mikäli diassa ei tarvita tekstiä pelkkä Kaavio. Napsauta **OK**.

Kirjoita dian otsikko. Kaksoisnapsauta kaavion paikkamerkkiä, jolloin taulukon muokkausikkuna avautuu. Poista avautuneesta taulukosta arvot. Vie kohdistin Taulukko-ikkunan vasemmassa kulmassa olevaan soluun ja napsauta hiiren vasemmalla painikkeella. Taulukon solualue aktivoituu - muuttuu mustaksi - napsauta Delete-näppäintä.



Kirjoita tyhjään taulukkoon sarakeotsikot ylimmälle riville. Kirjoita riviotsikot vasemmanpuoleiseen sarakkeeseen. Lisää arvot soluihin. Pääset siirtymään solusta toiseen **nuolinäppäimillä**. **Enter**-näppäimellä pääset siirtymään sarakkeesta ylhäältä alas. Voit siirtyä solusta toiseen hiirtä napsauttamalla. Kun tiedot on syötetty, sulje tietolomake taulukon sulkemispainikkeella.

Kaksoisnapsauta hiirellä kaavion päällä. Kaavion ympärille tulee kehys ja koonmuuttokahvat muuttuvat mustiksi. Napsauta työkalua Näytä taulukkonäkymä. Taulukko avautuu ja voit päivittää taulukon tietoja tai vaihtaa kaaviolajin.
 * Tietojen päivittäminen Taulukkoon**

Napsauta Kaaviolaji-työkalua ja valitse tietoihin sopiva kaaviolaji. Napsauta hiirellä sitä kaaviokuvaa, jonka haluat valita.
 * Kaaviolaji**

Sulje Taulukko sulkemis-painikkeella. Huom. ympyräkaavioon tulevia tietoja syötetään vain ensimmäiselle riville.


 * Dian rakenteen Vain otsikko tai Tyhjä**

Valitse Dian rakenne -ikkunassa diarakenteeksi Vain otsikko. Mikäli diassa ei tarvita tekstiä valitse Tyhjä. Napsauta **OK**.

Vain otsikko -diaan voit kirjoittaa tekstiä napsauttamalla Otsikon paikkamerkkiä. Piirtotyökalurivin Tekstikehys-työkalun avulla voit lisätä tekstiä mihin kohtaan haluat. Voit tuoda sivulle ClipArt-kuvia tai tiedostosta sekä käyttää piirtotyökalurivin objekteja ja muotoiluja.